CELEX: 62017CA0393
Language: sk
Date: 2019-07-04 00:00:00
Title: Vec C-393/17: Rozsudok Súdneho dvora (tretia komora) zo 4. júla 2019 (návrh na začatie prejudiciálneho konania, ktorý podal Hof van beroep te Antwerpen — Belgicko) — trestné konanie proti Freddymu Lucienovi Magdalena Kirschsteinovi, Thierrymu Fransovi Adeline Kirschsteinovi (Návrh na začatie prejudiciálneho konania — Smernica 2005/29/ES — Nekalé obchodné praktiky — Pôsobnosť — Pojem „obchodné praktiky“ — Smernica 2006/123/ES — Služby na vnútornom trhu — Trestné právo — Systémy udeľovania povolení — Vysokoškolské vzdelávanie — Diplom, ktorým sa udeľuje titul „magister“ — Zákaz udeľovať určité tituly bez akreditácie)

9.9.2019   
            
            
               SK
            
            
               Úradný vestník Európskej únie
            
            
               C 305/3
            
         
      Rozsudok Súdneho dvora (tretia komora) zo 4. júla 2019 (návrh na začatie prejudiciálneho konania, ktorý podal Hof van beroep te Antwerpen — Belgicko) — trestné konanie proti Freddymu Lucienovi Magdalena Kirschsteinovi, Thierrymu Fransovi Adeline Kirschsteinovi
      (Vec C-393/17) (1)
      
      (Návrh na začatie prejudiciálneho konania - Smernica 2005/29/ES - Nekalé obchodné praktiky - Pôsobnosť - Pojem „obchodné praktiky“ - Smernica 2006/123/ES - Služby na vnútornom trhu - Trestné právo - Systémy udeľovania povolení - Vysokoškolské vzdelávanie - Diplom, ktorým sa udeľuje titul „magister“ - Zákaz udeľovať určité tituly bez akreditácie)
      (2019/C 305/03)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Hof van beroep te Antwerpen
      
         Účastníci trestného konania pred vnútroštátnym súdom
      
      Freddy Lucien Magdalena Kirschstein, Thierry Frans Adeline Kirschstein
      
         za účasti: Vlaamse Gemeenschap
      
         Výrok rozsudku
      
      
                  1.
               
               
                  Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“), sa má vykladať v tom zmysle, že sa neuplatňuje na takú vnútroštátnu právnu úpravu, o akú ide vo veci samej, ktorá stanovuje trestnoprávnu sankciu pre osoby, ktoré bez predchádzajúcej akreditácie od príslušného orgánu udeľujú titul „magister“.
               
            
                  2.
               
               
                  Článok 1 ods. 5 smernice Európskeho parlamentu a Rady 2006/123/ES z 12. decembra 2006 o službách na vnútornom trhu v spojení s článkami 9 a 10 tejto smernice sa má vykladať v tom zmysle, že nebráni takej vnútroštátnej právnej úprave, o akú ide vo veci samej, ktorá stanovuje trestnoprávnu sankciu pre osoby, ktoré bez predchádzajúcej akreditácie od príslušného orgánu udeľujú titul „magister“, za predpokladu, že podmienky, ktorým podlieha priznanie akreditácie udeľovať tento titul, sú zlučiteľné s článkom 10 ods. 2 tejto smernice, čo prináleží overiť vnútroštátnemu súdu.
               
            
         (1)  Ú. v. EÚ C 300, 11.9.2017.